มีเพศสัมพันธ์กับแฟนค่ะ แบบหลั่งนอก เราทั้งคู่ยังไม่อยากมีลูก ตัวเรากินยาคุมกำเนิดแบบ 28 เม็ดแผงที่ 2 (ตอนนี้เม็ดที่ 4 ของแผงที่ 2 แล้วค่ะ) แต่เมื่อวานลืมกินยาคุมกำเนิด เลยกินตอนเช้าที่นึกออก ไม่เกิน 12 ชั่วโมงค่ะ อยากถามว่ามีโอกาศจะท้องมากน้อยแค่ไหนคะ ? และถ้ามีโอกาศที่จะท้องมากคุณว่าควรใช้ที่ตรวจครรภ์อีกกี่สัปดาห์ข้างหน้าถึงจะรู้ว่าท้องหรือไม่ท้องแน่ๆคะ ? ขอบมากค่ะ
สวัสดีค่ะ หากได้ทานยาคุมกำเนิดเป็นแผงที่ 2 แล้ว โดยที่ผ่านมาได้ทานยาอย่างถุกต้อง ยาคุมกำเนิดก็จะช่วยป้องกันการตั้งครรภ์ได้มากกว่า 99% และหากได้ใช้วิธีการหลั่งนอกร่วมด้วย โอกาสในการตั้งครรภ์ก็จะน้อยลงไปอีก ส่วนการลืมทานยาคุมกำเนิดไป 1 วัน และได้ทานยาทันทีที่นึกได้แล้ว ประสิทธิภาพในการป้องกันการตั้งครรภ์ก็อาจลดลงไปบ้าง แต่โอกาสในการตั้งครรภ์ก็ยังถือว่าน้อยอยู่มาก และหากในวันที่ลืมทานและหลังจากนั้น 2-3 วันยังไม่ได้มีเพศสัมพันธ์ โอกาสในการตั้งครรภ์ก็ถือว่าน้อยอย่างยิ่งค่ะการจะทราบว่าจะมีการตั้งครรภ์หรือไม่นั้น แนะนนำให้ทานยาคุมกำเนิดจนเกือบครบแผงก่อน คือประมาณเม็ดที่ 24-26 หากประจำเดือนไม่มา จึงค่อยตรวจหาการตั้งครรภ์ดูค่ะ